CELEX: C2007/056/06
Language: sk
Date: 2007-03-10 00:00:00
Title: Vec C-48/05: Rozsudok Súdneho dvora (prvá komora) z  25. januára 2007 (návrh na začatie prejudiciálneho konania, ktorý podal Landgericht Nürnberg-Fürth – Nemecko) – Adam Opel AG/Autec AG (Návrh na začatie prejudiciálneho konania — Ochranná známka — Článok 5 ods. 1 písm. a) a ods. 2 a článok 6 ods. 1 písm. b) prvej smernice 89/104/EHS — Právo majiteľa ochrannej známky namietať používanie označenia zhodného alebo podobného ochrannej známke treťou osobou — Ochranná známka zapísaná pre motorové vozidlá a pre hračky — Reprodukcia ochrannej známky na zmenšených modeloch vozidiel tejto ochrannej známky treťou osobou)

10.3.2007   
            
            
               SK
            
            
               Úradný vestník Európskej únie
            
            
               C 56/4
            
         Rozsudok Súdneho dvora (prvá komora) z 25. januára 2007 (návrh na začatie prejudiciálneho konania, ktorý podal Landgericht Nürnberg-Fürth – Nemecko) – Adam Opel AG/Autec AG
   (Vec C-48/05) (1)
   
   (Návrh na začatie prejudiciálneho konania - Ochranná známka - Článok 5 ods. 1 písm. a) a ods. 2 a článok 6 ods. 1 písm. b) prvej smernice 89/104/EHS - Právo majiteľa ochrannej známky namietať používanie označenia zhodného alebo podobného ochrannej známke treťou osobou - Ochranná známka zapísaná pre motorové vozidlá a pre hračky - Reprodukcia ochrannej známky na zmenšených modeloch vozidiel tejto ochrannej známky treťou osobou)
   (2007/C 56/06)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Landgericht Nürnberg-Fürth
   Účastníci konania pred vnútroštátnym súdom
   
      Žalobca: Adam Opel AG
   
      Žalovaná: Autec AG
   
      Vedľajší účastník konania: Deutscher Verband der Spielwaren-Industrie eV
   Predmet veci
   Návrh na začatie prejudiciálneho konania – Landgericht Nürnberg-Fürth – Výklad článku 5 ods. 1 písm. a) a článku 6 ods. 1 písm. b) smernice Rady 89/104/ES z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, 1989, s. 1; Mim. vyd. 17/001, s. 92) – Právo majiteľa ochrannej známky namietať jej používanie treťou osobou – Reprodukcia loga výrobcu motorových vozidiel na zmenšených modeloch týchto vozidiel
   Výrok rozsudku
   
               1.
            
            
               Keď je ochranná známka zapísaná pre motorové vozidlá – s ktorou sa spája dobré meno – a zároveň pre hračky, umiestnenie označenia zhodného s touto ochrannou známkou na zmenšené modely vozidiel uvedenej ochrannej známky treťou osobou bez súhlasu majiteľa ochrannej známky za účelom presnej reprodukcie týchto vozidiel a uvádzanie uvedených zmenšených modelov na trh:
               
                           —
                        
                        
                           predstavuje v zmysle článku 5 ods. 1 písm. a) prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok používanie, ktorému má majiteľ ochrannej známky právo zabrániť, ak takéto používanie zasahuje alebo je spôsobilé zasahovať do funkcií ochrannej známky ako ochrannej známky zapísanej pre hračky,
                        
                     
                           —
                        
                        
                           predstavuje v zmysle článku 5 ods. 2 uvedenej smernice používanie, ktorému má majiteľ ochrannej známky právo zabrániť – ak ochrana stanovená v tomto ustanovení bola zavedená do vnútroštátneho práva – ak toto používanie bez náležitého dôvodu nečestne ťaží z dobrého mena alebo rozlišovacej spôsobilosti tejto ochrannej známky ako ochrannej známky zapísanej pre motorové vozidlá alebo dobrému menu, alebo rozlišovacej spôsobilosti tejto ochrannej známky škodí.
                        
                     
         
               2.
            
            
               Keď je ochranná známka zapísaná najmä pre motorové vozidlá, umiestnenie označenia zhodného s touto ochrannou známkou na zmenšené modely vozidiel uvedenej ochrannej známky treťou osobou bez súhlasu majiteľa ochrannej známky za účelom presnej reprodukcie týchto vozidiel a uvádzanie uvedených zmenšených modelov na trh nepredstavuje používanie údaja týkajúceho sa vlastnosti týchto zmenšených modelov v zmysle článku 6 ods. 1 písm. b) smernice 89/104.
            
         
      (1)  Ú. v. EÚ C 82, 2.4.2005.